v 1 Eg vil tær lova av øllum mínum hjarta, frammi fyri gudum eg vil tær lovsyngja. v 2 Eg vil níga niður fyri tínum heilaga templi, eg vil lova navni tínum fyri miskunn og trúfesti tína; tí dýrt hevur tú orð títt gjørt yvir alt títt navn. v 3 Tann dag eg rópaði, bønhoyrdi tú meg, tú gjørdi meg reystan, sál mín fekk styrki. v 4 Lova tær, Harri, skulu allir kongar heimsins, tá ið teir hoyra orðini av tínum munni. v 5 Teir skulu syngja um vegir Harrans, tí at mikil er dýrd Harrans, v 6 tí at háur er Harrin og skoðar teir smáu, og tekkir teir hástóru langt burtur. v 7 Um eg í trongd eri staddur, tú letur meg halda lívi. Tú hond tína rættir út móti vreiði fígginda mína, og høgra hond tín mær hjálpir. v 8 Harrin vil gera alt mær fyri bestum. Harri, miskunn tín varir um ævir! Gev ikki upp verk handa tína!